Przë akòmpaniameńce fòrtepianu wëspiéwóné mdą słowa z Knédżi Zôczątków, jaką z hebrajsczégò na kaszëbsczi przełożił òjc Adóm Sykòra. Przërëchtowanié i wëstãp to je dzél dochtorsczégò dokazu Tomasza Fópczi w Mùzyczny Szkòle m. Stanisaława Mòniuszczi we Gduńskù. Na placu strzód gòscy mdze sóm dolmaczéra, jaczi rzecze ò Słowie Bòżim i robòce przë jegò przekłôdanim. Sóm dokôz, chòc mô religijny tekst, mdze zagróny w nieliturgiczny òprawie co je celowim zabiegã – klarëje Tomôsz Fópka. Prawëkònanié kantatë Stwòrzenié Swiata na fòrtepian i baritón mdze w sobòtã ò 6 wieczór w Stôromiejsczi Radnicë we Gduńskù, przë sztrase Kòrzenny 33-35.